Administraţia bazinală de apă Argeş-Vedea își deschide porțile pentru elevii și studenții care vor să îi cunoască activitatea, în perioada 18-21 martie.
Evenimentul face parte din manifestările dedicate Zilei mondiale a apei, 22 martie.
Programarea unei vizite se face la adresa de email [email protected] sau la tel. 0248208731.
Administraţia bazinală de apă Argeş-Vedea este instituția care administrează resursele de apă din domeniul public al statului şi infrastructura sistemului naţional de gospodărire a apelor, formată din lacuri de acumulare, diguri de apărare împotriva inundaţiilor, canale, derivaţii, prize şi alte lucrări specifice, precum şi infrastructura sistemelor naţionale de veghe hidrologică, hidrogeologică şi de monitorizare a calităţii resurselor de apă aflate în patrimoniul său, pe teritoriul spaţiului hidrografic Argeş și Vedea.
Spațiul hidrografic Argeș -Vedea include teritoriile județelor: Argeș (93%), Dambovita (60%), Olt (30%), Teleorman (94%), Giurgiu (83%), Călărași (20%), Ilfov (50%), precum și teritoriul municipiului București.
Tema Zilei mondiale a apei 2024 este "Apă pentru pace".
Sursă foto: Administraţia bazinală de apă Argeş-Vedea